Վարդենիս կամավորական ջոկատ

«Վարդենիս» կամավորական ջոկատ։ Կազմավորվել է 1990 թվականին շրջանի և տարբեր գյուղերի կամավորականներից։ 1992 թվականին ջոկատը բաժանվել է 2 մարտական խմբերի, որոնք տեղակայվել են Ազիզլու-Քարվաճառ ուղղությունում (հրամանատար՝ Հ. Մուրադյան), Զարքենդ-Քարվաճառ հատվածում (հրամանատար՝ Գ. Ասոյան), Սոթք-Քարվաճառ սահմանագոտում (հրամանատար՝ Գ. Խշեյան)։ 1993 թվականին Ազիզլուի մարտական խմբի հիմքի վրա կազմավորվել է Վարդենիսի 2-րդ պայմանագրային գումարտակը (հրամանատար՝ Հ. Մուրադյան)։ 1990-1994 թվականներին ջոկատները, առանձին ազատամարտիկներ և գումարտակը մասնակցել են Վարդենիսի, Արարատի (Երասխ), Նոյեմբերյանի, Կրասնոսելսկի և Արցախի Հանրապետության Շահումյանի (Բուզլուխ, Մանաշիդ), Մարտակերտի (Կիչան, Դրմբոն, Սրխավենդ, Չափար, Աղդաբան ևն) շրջանների, Քարվաճառի ինքնապաշտպանական և ազատագրական մարտերին։ Ջոկատից Հայաստանի Հանրապետության «Մարտական խաչ» 2-րդ աստիճանի շքանշանով պարգևատրվել է Հ. Մուրադյանը։ Ջոկատներից և գումարտակից զոհվել է 51 ազատամարտիկ։

Արցախյան պատերազմի հայկական ջոկատներ